আওয়ামী লীগের সাধারণ সম্পাদক কাদের বলেন, আগামী জাতীয় নির্বাচন যেহেতু সামনে সেহেতু তিনি একটি দলের প্রধান হিসেবে জনগণের কাছে ভোট চাইতে পারেন। তার ভোট চাওয়ার সে অধিকার রয়েছে। বঙ্গবন্ধু ৭ মার্চের ভাষণে রাজনৈতিক ও অর্থনৈতিক মুক্তির কথা ঘোষণা করেছিলেন। বঙ্গবন্ধুর নেতৃত্বে আমরা রাজনৈতিক স্বাধীনতা পেয়েছি। কিন্তু অর্থনৈতিক মুক্তির সংগ্রাম সফল হওয়ার আগেই স্বাধীনতা বিরোধী ঘাতকচক্র বঙ্গবন্ধুকে সপরিবারে হত্যা করেছিল।